Ir-Regolament tal-Kunsill (KEE) Nru 1434/90
ta' l-14 ta' Mejju 1990
li jimplimenta ċerti disposizzonijiet tal-Ftehim bejn il-Komunità Ekonomika Ewropea u l-Komunità Ewropea ta' l-Enerġija Atomika u l-Unjoni tar-Repubbliki Soċjaisti Sovjetiċi dwar il-kummerċ u l-koperazzjoni kummerċjali u ekonomika
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi kien iffirmat Ftehim bejn il-Komunità Ekonomika Ewropea u l-Komunità Ewropea ta' l-Enerġija Atomika u l-Unjoni tar-Repubbliki Soċjalisti Sovjetiċi dwar il-kummerċ u l-koperazzjoni kummerċjali [1], minn issa 'l quddiem imsejjaħ il-"Ftehim", fi Brussel fit-18 ta' Diċembru 1989 u daħal fis-seħħ fl-1 ta' April 1990;
Billi, skond dan il-Ftehim, iridu jiddaħħlu b'mod progressiv ċerti miżuri ta' liberalizzazzjoni maħsuba għalbiex jiffaċilitaw l-aċċess fis-suq Komunitarju ta' l-oġġetti mill-Unjoni tar-Repubbliki Soċjalisti Sovjetiċi, minn issa 'l quddiem imsejħa l-"URSS"; billi, skond l-Artikolu 8 tal-Ftehim, il-Komunità tindaħal, b'mod partikolari, li telimina r-restrizzjonijiet kwantitattivi fuq l-importazzjonijiet fir-reġjuni tal-Komunità ta' dawk il-prodotti elenkati fl-Anness I mal-Ftehim u li tissospendi l-applikazzjoni ta' restrizzjonijiet kwantitattivi fuq l-importazzjonijiet ġewwa r-reġjuni tal-Komunità ta' dawk il-prodotti elenkati fl-Anness II mal-Ftehim, fuq it-termini u l-kondizzjonijiet speċifikati fih;
Billi, madankollu, il-Komunità diġà adottat uħud mill-miżuri pprovvduti fl-Anness I mal-Ftehim, bil-komunikazzjonijiet tal-Kummissjoni lill-Kunsill Nri 89/C 288/03 [2], 89/C 315/05 [3], 90/C 1/06 [4] u 90/C 36/06 [5]; billi huwa għalhekk meħtieġ li sempliċement jiġu aboliti r-restrizzjonijiet kwntitattivi fuq l-importazzjonijiet tal-bqija tal-prodotti elenkati fl-Annes 10 u li jiġu sospiżi r-restrizzjonijiet kwantitattivi fuq l-importazzjonijiet tal-prodotti elenkati fl-Anness II mal-Ftehim, minbarra fil-każ ta' wieħed mill-prodotti li jidħol fil-kodiċi tan-Nomenklatura Magħquda (NM) 49100000 li diġà ġie lliberalizzat fil-livell Komunitarju;
Billi, b'konsegwenza ta' dan, l-importazzjonijiet Komunitarji ta' wħud mill-prodotti elenkati fl-Anness I mal-Ftehim, li joriġinaw fl-URSS, iridu jkunu ħielsa mir-restrizzjonijiet kwantitattivi kollha; billi dawn il-prodotti - issa elenkati fl-Anness III - jistgħu għalhekk ikunu koperti bir-Regolament tal-Kunsill (KE) Nru 1765/82 tat-30 ta' Ġunju 1982 dwar ir-regoli komuni mill-pajjiżi tal-kummerċ mill-Istat [6],
ADOTTAT DAN IR-REGOLAMENT:
Artikolu 1
1. Huma hawnhekk aboliti r-restrizzjonijiet kwantitattivi dwar ir-rilaxx fiċ-ċirkolazzjoni ħielsa tal-prodotti elenkati fl-Anness I, li joriġinaw fl-URSS, fir-reġjuni tal-Komunità speċifikati fl-Anness f'relazzjoni ma' dawn il-prodotti.
2. L-applikazzjoni tar-restrizzjonijiet kwantitattivi dwar ir-rilaxx fiċ-ċirkolazzjoni ħielsa fil-Komunità tal-prodotti elenkati fl-Anness I, li joriġinjaw fl-URSS, hija hawnhekk sospiża fir-reġjuni tal-Komunità elenkati fl-Anness, fuq it-termini u l-kondizzjonijiet speċifikati f'dan l-Anness.
Artikolu 2
Huma hawnhekk aboliti r-restrizzjonijiet kwantitattivi mar-rilaxx fiċ-ċirkolazzjoni ħielsa fil-Komunità tal-prodotti elenkati fl-Anness III, li joriġinaw fl-URSS, ġewwa l-Komunità kollha. L-importazzjonijiet ta' dawn il-prodotti ġewwa l-Komunità għandhom ikunu bla ħsara għar-Regolament (KEE) Nru 1765/82. Il-prodotti interessati għandhom jiġu miżjuda ma' l-Anness ma' dan ir-Regolament.
Artikolu 3
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Mejju 1990.